بلوچی سیاھگ ءُ بنرھبند ءِ راست نویس
قاضی داد محمد ریحان
بلوچی زبان ءِ مستریں اَڑ آئی ءِ یکزریں سیاھگ ءَ نویسگ نہ بوگ نہ اِنت بلکیں بلوچی بنرھبند ءِ گیش ءُ گیوار نہ بوگ اِنت ۔ زبانے کہ چَہ گپ ءَ نبشتاری جوڑ بیت آ رُشت ءُ ردوم کنت ۔ نبشتار ءَ پہ مردمانی سرپدی ءَ لھتیں راہ ءُ راھبند پکار بنت ۔ بلوچانی بے واک بوگ ءِ سبب اِنت کہ بلوچی زبان ءِ بنرھبندانی سر ءَ کار کنوکیں مردم نیست چندیں لچہ گوش ءُ نوشتہ کار ھست کہ آ برے برے زبان ءِ سر ءَ ھم ھیال در انگازی کن اَنت بلے چَہ ایشاں کس مھکمی اے ھبر ءَ گوشت نہ کنت کہ آ زبان ءِ بنرھبنداں سرپد ءُ آژناک اِنت ۔